Omkring klokken 19.30 blev Min Købmand på Skansevej i Nørresundby udsat for et røveri. Røveren slog til mens ekspedienten var væk fra kassen. Det lykkedes ham at slippe derfra med et mindre pengebeløb, fortæller vagtchef ved Nordjyllands Politi, Bent Højgaard. Nordjyllands Politi er overbevidst om, at gerningsmanden havde planlagt at begå røveri idet han var maskeret og havde en kniv i hånden. Røveren beskrives som en yngre slank mand mellem 15-20 år, 185-190 centimeter høj. Han var iført en mørk sort hættetrøje, som var trukket godt ned over ansigtet. Han havde desuden grå mørke bukser på, grå fingervanter og sorte Nike sko med hvid sål. Nordjyllands Politi hører gerne fra eventuelle vidner på telefon 114.

Referat:
En gerningsmand med kniv begik i aftes et røveri mod Min Købmand på Skansevej i Nørresundby.